Dracule Mihawk

### Epiteton

"Jastrabie oko" ("Hawk-Eyes"鷹の目 Taka no Me, ); "Najlepší šermiar na svete"("Greatest Swordsman in the World",世界最強の剣士 Sekai Saikyō no Kenshi)

### Stav

Nažive

Známy ako "Jastrabie oko" Mihawk,a taktiež prvý Shichibukai, ktorý bol v One piece predstavený. V súčasnej dobe sa môže pýšiť titulom najsilnejšieho šermiara na svete. Bol učiteľom Zora počas dvojročného timeskipu na svojom rodnom ostrove Kuraigana. Je priateľom jedného z Yonko - Zrzka Shanksa.

## Vzhľad

Mihawk je vysoký muž s čiernymi vlasmi začesanými dozadu, s fúzmi, krátkou bradkou a kotletami. Má výrazné žlté oči podobné jastrabím (od nich sa odkazuje jeho prezývka). Nosí červeno čierne ladené oblečenie, rovnako zladený má aj klobúk s vtáčím pierkom, fialové nohavice a vyššie topánky s prackami. Na krku mu visí kríž, v ktorom je ukrytý malý nôž (podľa Mihawka je to najmenší nôž, ktorý pri sebe má). Na chrbte má svoj veľký meč Yoru, ktorý je tiež v tvare kríža. Mohlo by to naznačovať, že Mihawk verí v Boha alebo naopak ním pohŕda.

## Osobnosť

Mihawk býva väčšinou vážny, ako sa zdá, tak len málo vecí ho dokáže prekvapiť, zriedka sa usmeje. Prakticky za všetkých okolností si zachováva chladnú hlavu, bojové pole nevyjíma.

Je zrejmé, že má cit pre česť, ktorý väčšine v Shichibukai, ako sa zdá chýba (okrem Kumy). Rešpektuje preto aj Zora, v ktorom vidí česť, odhodlanie a nesobeckosť. To je taktiež dôvod prečo Mihawk pristúpil na Zorovu žiadosť a začal ho trénovať. Hoci Zoro si jedného dňa chce prísť pre Mihawkovu hlavu a tak si prevziať titul najsilnejšieho šermiara na svete.

Ako sa zdá, tak ani sám Mihawk sa nebojí sám seba titulovať ako najlepšieho šermiara na svete, čo značí jeho sebaistotu a dôveru v jeho schopnosti. Je veľmi striedmy v plnení svojich Shichibukai povinností, čo značí jeho nízka účasnosť na Shichibukai schôdzach.

Hoci je čestný, ale taktiež aj nemilosrdný. Nehanbil sa napadnúť Luffyho v boji, hoci vedel, že je to Shanksov zverenec, alebo bol schopný prenásledovať Dona Kriega celú cestu z Grand Line do East Blue len kvôli tomu aby "zabil čas".

Aj keď nemá veľa priateľov, je schopný si vybudovať vzťah založený na rešpekte pre tých, ktorých vníma ako zaujimavých alebo ako silných súperov.

## Schopnosti

Zdá sa, že má schopnosť určiť podstatu ľudí a ich "skryté talenty". Aj keď pri prvom stretnutí Zora porazil, rozpoznal v ňom schopnostim ktoré si nesmierne cení, ako je česť, odolnosť, odhodlanie, jeho vôľu i talent. Vo vojne pochopil, že Luffy má tu najstrašnejšiu silu - prirodzené charizma a schopnosť rýchlo získavať spojencov aj z tých najmenej pravdepodobnejších strán a aj v najnebezpečnejších situáciách.

#### Šermiarstvo

Ako už bolo povedané, je to najlepší šermiar na svete. Pirát Don Krieg bol jeho silou natoľko ohromený, že ho "obvinil" z užívania Diablovho ovocia, avšak sa zdá, že Mihawkove schopnosti sú založené čisto na jeho zručnostiach a sile získaných vďaka tréningu. Do svojho meča vkladá Busoshōku Haki aby sa nerozbil. Podľa jeho slov prasklina na šermiarovom meči je hanba šermiara.

#### Haki

Ako už bolo povedané, ovláda Bosushōku Haki, ktoré vkladá do meča. O ďalších schopnostiach Haki zatiaľ nie je známe.
Kategória:Piráti
Kategória:Shichibukai
Kategória:Užívatelia Haki
Kategória:Šermiari